"When you sit with a nice girl for two hours, it seems like two minutes. When you sit on a hot stove for two minutes, it seems like two hours that's relativity." - Albert Einstein  KK: Michael, mis on Su lemmikfilm?  MF: Ma kaldun selliste efektsete ja siis mõtlemapanevate filmide vahele. Kõige emotsionaalsemalt on mulle meeldinud Sõrmuste Isanda triloogia. Aga ka filosoofilised filmid, mis panevad mõtlema ja  keeravad tüüpilisest meelelahutustööstusest veidi mööda.  KK: Mis Su lemmikraamat on?  MF: Ma arvan et selleks võiks olla Emile Zola "Therese Raquin", ma ei tea küll miks, võibolla ma olen veidi imelik, aga seal kujutatakse inimest kuidagi loodusliku objektina, väga loomulikuna, ka loomalikuna. Inimese käitumist seostatakse füsioloogiaga, ajuehitusega. Ei idealiseerita inimvaimu, et meil on emotsioonid ja tunded ja et me matame oma surnud ja oleme sellepärast väga erilised, see  tegelikult ei ole nii. Seal raamatus on vaadatud kogu maailmapilti sellisena.  KK: Mida Sa vabal ajal teed?  MF: Ma ikka päris palju laisklen ka, vaatan televiisorit, käin ka jõusaalis, teen trenni, see hoiab tasakaalus. Sõpradega käin kinos, pidudel, seda küll saab vähem teha, sest muidu pole minust koolis eriti tolku. Varem tegelesin rohkem muusikaga, käisin kooris laulmas nii koolis kui ka kirikus. Ka Tallinna Poistekooris olin. Leidsin et tshello ei ole minu pill ja nüüdseks on  selle õppimine ka kuidagi ära kadunud, ja peale lauludele kaasa laulmise ma eriti ei tegele muusikaga.